KEX ส่งมอบความห่วงใยผู้ประสบอุทกภัย! พร้อมอัปเดตพื้นที่น้ำท่วม
“เคอรี่ เอ็กซ์เพรส” ส่งมอบความห่วงใยผู้ประสบอุทกภัย! พร้อมช่วยอัปเดตพื้นที่กระทบน้ำท่วม
“เคอรี่ เอ็กซ์เพรส” ส่งมอบความห่วงใยผู้ประสบอุทกภัย! พร้อมช่วยอัปเดตพื้นที่กระทบน้ำท่วม
1 ต.ค. 2564

นายวราวุธ นาถประดิษฐ์ ประธานเจ้าหน้าที่บริหารสายงานปฏิบัติการ บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ผู้นำด้านธุรกิจจัดส่งพัสดุด่วนทั่วไทย เปิดเผยว่า ด้วยสถานการณ์น้ำท่วมในหลายจังหวัด ในภาคเหนือ อีสาน และภาคกลาง จากอิทธิพลของร่องมรสุมและพายุโซนร้อน “เตี้ยนหมู่” ซึ่งส่งผลกระทบในวงกว้าง และมีพื้นที่ได้รับผลกระทบจำนวนมาก จากสถานการณ์ที่เกิดขึ้น
บริษัทขอเป็นส่วนหนึ่งในการส่งมอบความห่วงใย และให้กำลังใจแก่ผู้ประสบภัยทุกคน พร้อมเคียงข้างคนไทยให้ฝ่าวิกฤตดังกล่าวไปด้วยกัน โดยทางบริษัทได้มีการเตรียมแผนงานล่วงหน้าเพื่อรองรับสำหรับสถานการณ์อุทกภัยที่เกิดขึ้น และมีการติดตามสถานการณ์อย่างใกล้ชิด ลูกค้าจึงมั่นใจได้ว่าการจัดส่งพัสดุกับเคอรี่ เอ็กซ์เพรส จะไม่ได้รับผลกระทบใดๆ
อย่างไรก็ตาม ด้วยสถานการณ์น้ำท่วมดังกล่าว ส่งผลให้บางพื้นที่ได้รับผลกระทบในการจัดส่งพัสดุ ซึ่งอาจใช้เวลาในการจัดส่งมากกว่าปกติ บริษัทจึงขอแจ้งพื้นที่รหัสไปรษณีย์ปลายทางที่ได้รับผลกระทบ โดยมีผลตั้งแต่วันที่ 27 กันยายน 2564 โดยลูกค้าสามารถตรวจสอบข้อมูลอัปเดตรายวัน เพิ่มเติมได้ที่ https://bit.ly/3kFLQVd